ડીલરે પોતાના શો રૂમ કે વર્કશોપ પર જ નંબર પ્લેટ તૈયાર કરીને વાહનમાં લગાવી ડિલિવરી કરવાની રહેશે. તે અંગેની તમામ ટ્રેનિંગ પ્લેટ બનાવતી કંપની તરફથી જે તે ડીલરને આપવામાં આવશે. દરેક ડીલરને રાજ્યના વાહન વિભાગે નક્કી કરેલાં ધારા ધોરણ મુજબની તૈયારી સાથે નંબર પ્લેટ લગાવવાની મંજૂરી લેવાની રહેશે. જેમની પાસે તે પ્રમાણેની સગવડ નહીં હોય તેમણે ડિસે.-ર૦૧૬ના અંત પહેલાં આ કામગીરી પૂર્ણ કરવી પડશે. જો ડીલર નંબર પ્લેટના ભાવ નિયત ભાવ કરતાં વધુ વસૂલશે તેવી ફરિયાદ વાહન માલિક કરશે તો તથ્યને આધારે ડીલર સામે ફોજદારી કાર્યવાહી થશે.